Ikke engang et døgn efter, partiet meldte ud, at Ib Poulsen fortsætter som formand, trækker han sig.

Politisk kaos i Dansk Folkepartis i Thisted. Intern strid i gruppen angående et spørgsmål om asylpladser i Hanstholm betød, at der fredag var gruppemøde, hvor partiet skulle tage stilling til, om Ib Poulsen kunne fortsætte som formand. Det blev besluttet, at han kunne fortsætte, men 16 timer efter har han ombestemt sig. Det skriver tvmidtvest.dk - Efter jeg blev valgt i går, har jeg sovet på det og besluttet at hellige mig valgkampen op til folketingsvalget og dermed droppe formandsposten for Dansk Folkeparti i Thisted, siger Ib Poulsen til TV Midtvest. Ib Poulsen fik på gruppemødet fredag eftermiddag fuld opbakning fra gruppen, men viceborgmesteren vælger altså alligevel at trække stikket og overlade formandsskabet til Kaj Kirk.